A franciák benyomultak Hollandiába, ahol Napóleon a lignyi csatában legyőzte a poroszokat, míg Ney marsall a Quatre Bras-i csatában feltartotta Wellingtont. Blücher északra vonult vissza Wavre-ig. Wellington követte, míg Waterloo kisváros mellett megfelelő helyet nem talált az újabb ütközetre, ahol a Brüsszelbe vezető út egy sekély völgyön haladt át; ennek északi pereménél megállt. Június 17-én heves zivatarok áztatták el a talajt és nehezítették meg a további manőverezést a másnapi ütközetben. Wellington ekkor találkozott először Napóleonnal. Vegyes összetételű 73 ezres hadseregében 26 ezren voltak a britek (és ezek mintegy 30%-a volt ír).